Трынаццацігадовы мінчанін Саша Мінёнак разам са сваёй творчай групай вязе ў Валету не толькі добра падрыхтаваны нумар і адрэпеціраваную песню “Музыка маіх перамог”, але і чамаданы, поўныя цікавай промапрадукцыі, у тым ліку дызайнерскі інфармацыйны буклет з дыскам, фірменныя паштоўкі і плакаты для слухачоў і канкурсантаў. Мяркуецца, што перад фіналам юныя выканаўцы добра перазнаёмяцца, а таму падарункі на памяць ад аднаго другому будуць якраз да месца.